PRIOPĆENJE ZA MEDIJE

Lošinjski Boutique Hotel Alhambra proglašen najboljim Stories hotelom

Mali Lošinj, 4. listopada 2019. – **Ekskluzivni** **Boutique Hotel Alhambra proglašen je najboljim hotelom u kategoriji Stories hotela. Vrijedno priznanje ovom hotelu brenda Lošinj Hotels & Villas dodijeljeno je na najvećem skupu turističkih djelatnika Hrvatske – Danima hrvatskog turizma, koji se ove godine održava u čak pet slavonskih županija.**

Uz Boutique Hotel Alhambra, na ovogodišnjim Danima hrvatskog turizma priznanje je dobio Mali Lošinj, koji je proglašen najuspješnijom destinacijom turizma zdravlja. Vrijedno priznanje za Boutique Hotel Alhambra preuzeo je **direktor hotela Robert Betić**, koji je tom prigodom istaknuo:„Ponosni smo što je Boutique Hotel Alhambra prepoznat i nagrađen za vrhunsku ponudu koju nudi svojim gostima. Svima nama u hotelskom brendu Lošinj Hotels & Villas ovo je vrijedna nagrada, ali i obveza da i dalje opravdavamo povjerenje svojih gostiju i pružamo im najvišu razinu ponude te nezaboravan doživljaj u hotelima u uvali Čikat.“

Gosti ovog ekskluzivnog lošinjskog hotela mogu uživati u vrhunski opremljenih 36 delux soba i 15 suitova. S obzirom na to da je riječ o hotelu s visokih 5\* ne čudi da je Alhambra jedan od svega dva hrvatska člana američke mreže vodećih turističkih subjekata **Virtuoso** te jedan od pet hrvatskih predstavnika **Traveller Made zajednice.** Boutique Hotel Alhambra je također ponosni član grupacije **Small Luxury Hotels of the World**, a zahvaljujući iznimno kvalitetnoj ponudi i usluzi te visokim ocjenama i recenzijama gostiju, Alhambra je nositelj **TripAdvisorova certifikata izvrsnosti**.

Boutique Hotel Alhambra nalazi se u slikovitoj uvali Čikat na otoku Lošinju. Riječ je o jednoj od najljepših i najintimnijih uvala u kojoj se nalaze i hotel Bellevue te vile Mirasol i Augusta. LH&V-ovi hoteli i vile gostima nude visoku razinu premium usluge te smještaj na razini 5\*, omogućujući im tako novu dimenziju odmora na Lošinju. U ljepotama lošinjske uvale Čikat možete uživati uz posebne ponude i programe, a više o tome saznajte na [losinj-hotels.com](https://www.losinj-hotels.com/hr/dobrodosli-na-losinj/).

Za više informacija, molimo kontaktirajte: Renata Potočnik, 091 604 0050, [renata.potocnik@mpr.hr](file:///C:\Users\renatap\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\72P3PXT1\renata.potocnik@mpr.hr); Nikolina Šimunović, 095 466 900, [nikolina.simunovic@mpr.hr](mailto:nikolina.simunovic@mpr.hr); [publicrelations@losinj-hotels.com](mailto:publicrelations@losinj-hotels.com)